
ΠΑΝΕΠΙΣΤΗΜΙΟ ΠΕΙΡΑΙΩΣ

ΣΧΟΛΗ:………………………………………………………………………………

ΤΜΗΜΑ:……………………………………………………………………………

ΔΗΛΩΣΗ ΣΥΜΠΛΗΡΩΜΑΤΙΚΩΝ ΣΤΟΙΧΕΙΩΝ ΕΓΓΡΑΦΗΣ & ΕΝΗΜΕΡΩΣΗ ΠΡΟΣΩΠΙΚΩΝ ΔΕΔΟΜΕΝΩΝ

ΣΤΟΙΧΕΙΑ ΦΟΙΤΗΤΗ

ΕΠΩΝΥΜΟ:…………………………………….				ΠΑΤΡΩΝΥΜΟ:………………………………………..

ΟΝΟΜΑ:	……………………………………….				ΜΗΤΡΩΝΥΜΟ:……………………………………….

EMAIL:………………………………………………………………………………………………….

ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΟΙΚΩΝ ΔΕΔΟΜΕΝΩΝ (ΓΚΠΔ, Ν4624/2019)

Στο πλαίσιο υποβολής και ελέγχου των δικαιολογητικών για τη μετεγγραφή σας, καλείστε να υποβάλλετε το έντυπο αίτησης συνοδευόμενο από τα απαιτούμενα δικαιολογητικά.  Το Πανεπιστήμιο αντιμετωπίζει με απόλυτο σεβασμό την ιδιωτικότητά σας και διασφαλίζει ότι η επεξεργασία των προσωπικών σας δεδομένων γίνεται με πλήρη ασφάλεια, σύμφωνα με τον Γενικό Κανονισμό Προστασίας Δεδομένων (ΓΚΠΔ/GDPR) και την ισχύουσα ελληνική νομοθεσία.

Νόμιμη Βάση Επεξεργασίας: Η επεξεργασία είναι απαραίτητη για την εκπλήρωση καθήκοντος που εκτελείται προς το δημόσιο συμφέρον και κατά την άσκηση δημόσιας εξουσίας (Άρθρο 6 παρ. 1 ε' του ΓΚΠΔ), καθώς και για τη συμμόρφωση του Πανεπιστημίου με την έννομη υποχρέωσή του για την παροχή ανώτατης εκπαίδευσης 
(Άρθρο 6 παρ. 1 γ' του ΓΚΠΔ).
Σκοπός της επεξεργασίας των στοιχείων σας είναι:

Η επαλήθευση της ταυτότητάς σας και η οριστικοποίηση της εγγραφής σας στο Τμήμα επιτυχίας σας.
    •  Η δημιουργία, τήρηση και διαχείριση του ηλεκτρονικού φοιτητικού σας φακέλου στα πληροφοριακά συστήματα του Πανεπιστημίου, συμπεριλαμβανομένων του Φοιτητολογίου και του συστήματος ασύγχρονης τηλεκπαίδευσης.
    •  Η διαχείριση της ακαδημαϊκής σας πορείας, συμπεριλαμβανομένης της παρακολούθησης και συμμετοχής σας στα μαθήματα και στις λοιπές ακαδημαϊκές δραστηριότητες.
    •  Η έκδοση της Ακαδημαϊκής σας Ταυτότητας (Πάσο).
    •  Η εξασφάλιση πρόσβασης στις παρεχόμενες ηλεκτρονικές υπηρεσίες του Πανεπιστημίου καθ' όλη τη διάρκεια των σπουδών σας.
    •  Η επικοινωνία με τους οικείους σας σε περιπτώσεις έκτακτης ανάγκης.

Συλλογή Προσωπικών Δεδομένων
Τα στοιχεία σας καταχωρούνται από τη γραμματεία του Τμήματος στο πληροφοριακό σύστημα διαχείρισης φοιτητολογίου UniTron του Πανεπιστημίου Πειραιώς.

Κατηγορίες Προσωπικών Δεδομένων
Το σύστημα διαχείρισης φοιτητολογίου έχει τη δυνατότητα ηλεκτρονικής διασύνδεσης με το Εθνικό Μητρώο ΑΜΚΑ και αντλεί αυτόματα από αυτό τα εξής δεδομένα, με σκοπό τη διασφάλιση της εγκυρότητας των στοιχείων σας:

•  Βασικά Στοιχεία Ταυτότητας: ΑΜΚΑ, Επώνυμο, Όνομα, Πατρώνυμο, Μητρώνυμο.
    •  Δημογραφικά Στοιχεία: Ημερομηνία Γέννησης, Φύλο, Υπηκοότητα/Ιθαγένεια.
    •  Στοιχεία Ταυτοποιητικών Εγγράφων: Αριθμός Δελτίου Ταυτότητας (ή Διαβατηρίου).
    •  Στοιχεία Επικοινωνίας & Μητρώου: Τρέχουσα Διεύθυνση Κατοικίας, Ταχυδρομικός Κώδικας
(εφόσον είναι επικαιροποιημένα στο μητρώο ΑΜΚΑ), καθώς και η κατάσταση του ΑΜΚΑ (ενεργός/ανενεργός).

Τυχόν αποκλίσεις ή λάθη στα στοιχεία αυτά θα πρέπει να επικαιροποιούνται απευθείας από τον ίδιο το χρήστη στο Εθνικό Μητρώο ΑΜΚΑ.

Πρόσβαση στα Προσωπικά Δεδομένα – Αποδέκτες
Η πρόσβαση στα προσωπικά σας δεδομένα περιορίζεται στα πρόσωπα και τους φορείς που είναι αρμόδιοι ή έχουν σχετική εξουσιοδότηση για την παροχή των ακαδημαϊκών και διοικητικών υπηρεσιών του Πανεπιστημίου, καθώς και για τη λειτουργία, υποστήριξη και ασφάλεια των πληροφοριακών του συστημάτων.
Ειδικότερα, πρόσβαση στα προσωπικά σας δεδομένα, ανάλογα με τον σκοπό και στο μέτρο που είναι απαραίτητο για την εκτέλεση των αντίστοιχων καθηκόντων ή υπηρεσιών, μπορεί να έχουν:

· Οι αρμόδιες ακαδημαϊκές και διοικητικές μονάδες του Πανεπιστημίου, συμπεριλαμβανομένων των Γραμματειών, της Φοιτητικής Μέριμνας, του Γραφείου Διασύνδεσης και Πρακτικής Άσκησης, καθώς και άλλων υπηρεσιών, ανάλογα με την υπηρεσία ή τη διαδικασία που εξυπηρετείται.
· Η αρμόδια Διεύθυνση Μηχανογράφησης/Πληροφορικής και το Ακαδημαϊκό Διαδίκτυο (GUnet Α.Ε.), για τη λειτουργία, υποστήριξη και ασφάλεια των πληροφοριακών συστημάτων και της υποδομής κεντρικοποιημένης αυθεντικοποίησης.
· Το Υπουργείο Παιδείας, Θρησκευμάτων και Αθλητισμού (ΥΠΑΙΘΑ), μέσω των προβλεπόμενων διασυνδέσεων και για την εκπλήρωση των θεσμοθετημένων αρμοδιοτήτων του.
· Τρίτοι φορείς που παρέχουν διασυνδεδεμένες υπηρεσίες, κατόπιν ηλεκτρονικής έγκρισής σας, όταν αυτό απαιτείται για την πρόσβασή σας στις υπηρεσίες αυτές.
· Ο Φοιτητικός Σύλλογος, ως προς τα απαραίτητα στοιχεία για τη διενέργεια των φοιτητικών εκλογών. Η πρόσβαση και η διαβίβαση περιορίζονται στα απολύτως απαραίτητα δεδομένα για τον εκάστοτε σκοπό και πραγματοποιούνται σύμφωνα με τον Γενικό Κανονισμό Προστασίας Δεδομένων (ΓΚΠΔ/GDPR) και την ισχύουσα νομοθεσία.

Τα δεδομένα σας δεν διαβιβάζονται σε τρίτους για εμπορικούς ή διαφημιστικούς σκοπούς.

Χρόνος τήρησης δεδομένων
Τα προσωπικά σας δεδομένα διατηρούνται μόνο για το εύλογο χρονικό διάστημα που απαιτείται από τη φύση της επεξεργασίας των δεδομένων και μόνο για όσο απαιτείται προς επίτευξη των ανωτέρω σκοπών, εκτός αν υφίσταται αντίθετη έννομη υποχρέωση προς περαιτέρω τήρησή τους.

Δικαιώματα υποκειμένου των δεδομένων
Ως Υποκείμενο των Δεδομένων έχετε τα ακόλουθα δικαιώματα:
    •  Δικαίωμα πρόσβασης στα προσωπικά δεδομένα
    •  Δικαίωμα διόρθωσης ανακριβών δεδομένων προσωπικού χαρακτήρα
    •  Δικαίωμα διαγραφής/δικαίωμα στη λήθη, υπό τις προϋποθέσεις του νόμου και εφόσον δεν συγκρούεται με την υποχρέωση τήρησης του ακαδημαϊκού αρχείου
    •  Δικαίωμα περιορισμού της επεξεργασίας
    •  Δικαίωμα εναντίωσης στην επεξεργασία των Δεδομένων σας, υπό τις προϋποθέσεις που προβλέπονται από τον ΓΚΠΔ και την ισχύουσα νομοθεσία. Ειδικότερα, ο Υπεύθυνος Επεξεργασίας δύναται να συνεχίσει την επεξεργασία, εφόσον συντρέχουν επιτακτικοί και νόμιμοι λόγοι που υπερισχύουν των συμφερόντων, των δικαιωμάτων και των ελευθεριών σας ή όταν η επεξεργασία είναι απαραίτητη για τη θεμελίωση, άσκηση ή υποστήριξη νομικών αξιώσεων.
    •  Δικαίωμα υποβολής καταγγελίας: Στην Αρχή Προστασίας Δεδομένων Προσωπικού Χαρακτήρα (www.dpa.gr), εάν θεωρείτε ότι παραβιάζονται τα δικαιώματά σας.

Για οποιαδήποτε απορία σχετικά με την επεξεργασία των δεδομένων σας ή για την άσκηση των δικαιωμάτων σας, μπορείτε να επικοινωνήσετε με τον Υπεύθυνο Προστασίας Δεδομένων (DPO) του Πανεπιστημίου μας στο email dpo@unipi.gr


Ενημερώθηκα για την επεξεργασία των προσωπικών δεδομένων μου. Βεβαιώνω ότι τα υποβληθέντα δικαιολογητικά έγγραφα είναι ορθά και έγκυρα. Το email που δήλωσα είναι προσωπικό και σε αυτό επιθυμώ να δέχομαι προσωποποιημένη αλληλογραφία.



ΗΜΕΡΟΜΗΝΙΑ:  _____/______/202__


Σε περίπτωση που ανήκετε σε ομάδα ατόμων με αναπηρία ή ειδικές εκπαιδευτικές ανάγκες και επιθυμείτε να επωφεληθείτε από την υπηρεσία στήριξης της εκπαιδευτικής διαδικασίας,  την παροχή εκπαιδευτικού υλικού κ.α, μπορείτε να επικοινωνήσετε σχετικά με τη Βιβλιοθήκη (2104142039, library@unipi.gr). Τα ατομικά σας στοιχεία τηρούνται σύμφωνα με τους κανόνες που διέπουν τη συμμόρφωση του Πανεπιστημίου, όπως προβλέπεται από τον κανονισμό για την προστασία Προσωπικών Δεδομένων.

